b"\n_START_ARTICLE_\nAlbertville\n_START_SECTION_\nGeografija\n_START_PARAGRAPH_\nKraj le\xc5\xbei v Savoji ob izlivu reke Arly v Is\xc3\xa8re.\n_START_SECTION_\nZgodovina\n_START_PARAGRAPH_\nAlbertville je bil ustanovljen 19. decembra 1835 z zdru\xc5\xbeitvijo dotedaj samostojnih krajev Conflans in l'H\xc3\xb4pital pod sardinskim kraljem Karlom Albertom I. Sardinskim._NEWLINE_Ozemlje Conflansa ob izlivu Arlyja v Is\xc3\xa9re je bilo znano \xc5\xbee v rimskem \xc4\x8dasu pod imenom ad Confluentes (soto\xc4\x8dje). Konec 12. stoletja je Malte\xc5\xa1ki vite\xc5\xa1ki red v bli\xc5\xbeini ustanovil bolni\xc5\xa1nico, okoli katere se je za\xc4\x8delo razvijati naselje, prvikrat omenjeno leta 1216 pod imenom l'H\xc3\xb4pital-sous-Conflans (Villefranche de l'H\xc3\xb4pital, 1287)._NEWLINE_Skozi stoletja sta naselji prehajali iz francoskih rok v roke Sardinije, Svetorimskega cesarstva in Avstrije. Leta 1801 je po Napoleonovem zavzetju Savoje za\xc4\x8dasno dobilo ime Conflent._NEWLINE_Od 8. do 23. februarja 1992 je Albertville gostil 16. zimske olimpijske igre."